id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id id id id id ms ms ms id es en id ms ms ms ms ms id hbs_lat id id en ms de id id id ms en id id ms id ms id ms en id ms ms id id id id id id id ms id ms id id ms id id id hy hy hy id en ms id id ms id id de id id ms ms id id id id id id id id id ms id id id en ms ms en en en en en en id id id id id en id id jv ms id id it es id id en id ms ms ms ms ms ms
Alergi Sabun Cuci Piring: Ini Punca, Simptom Dan Cara Merawatnya
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ada Alergi Sabun Cuci Piring? Ketahui Punca, Simptom Serta Rawatannya!
Ditulis oleh Fatin Zahra Disemak pada 22/08/2022
Disemak secara perubatan oleh Panel Perubatan Hello Doktor
Tangan sering gatal-gatal dan menggelembung selepas mencuci pinggan mangkuk? Ini mungkin tanda alergi sabun cuci piring! Alahan terhadap sabun merupakan sesuatu yang lazim. Malah, ada banyak cara menghilangkan alergi sabun, terutamanya alahan yang melibatkan sabun basuh pinggan atau pencuci baju.
Sabun dan pencuci merupakan produk yang kita gunakan setiap hari. Semua bahan ini diperlukan untuk memastikan badan kita sentiasa bersih dan kawasan rumah bebas kuman.
Walau bagaimanapun, sesetengah bahan kimia yang terkandung di dalam produk tersebut boleh menyebabkan kegatalan pada kawasan kulit.
Mereka yang mengalami alahan sabun akan rasa gatal-gatal pada kawasan tangan atau bahagian kulit yang terkena sabun. Antara simptom alergi yang lazim ialah kulit yang memerah, membengkak atau naik ruam.
Tidak pernah mengalami alergi sabun cuci piring sebelum ini? Jangan terkejut, anda boleh mengalami reaksi alergi terhadap sabun walaupun ia merupakan jenama yang sama anda gunakan selama bertahun-tahun.
Teruskan pembacaan jika anda ingin tahu mengenai punca, simptom serta cara menghilangkan alergi sabun.
Punca alergi sabun cuci piring
Alahan terhadap sabun turut dikenali sebagai dermatitis sentuh (contact dermatitis). Kondisi ini menyebabkan anda mengalami kesakitan dan gatal-gatal kerana alahan.
Mereka yang mengalami dermatitis sentuh mempunyai kulit yang sensitif terhadap alergen atau sebarang bahan kimia yang boleh menyebabkan iritasi.
Sebagai contoh, aabun mengandungi pelbagai bahan yang boleh mencetuskan alahan, antaranya ialah pewangi, bahan pengawet, pelelas dan peluntur.
Namun, pada sesetengah orang, bahan-bahan yang tidak berbahaya juga boleh menyebabkan alahan.
Ada dua jenis dermatitis sentuh iaitu:
Dermatitis sentuh disebabkan alahan. Badan pesakit mempunyai reaksi alergi terhadap beberapa bahan. Antara alergen yang boleh mencetuskan reaksi alahan ialah barang kemas (seperti nikel), produk kosmetik, pewangi dan bahan pengawet.
Dermatitis sentuh disebabkan iritasi. Alahan jenis ini datang dalam waktu yang singkat, selalunya sejurus pesakit memegang bahan yang menyebabkan iritasi. Antaranya ialah sabun, pencuci baju, lantai dan sebagainya serta asid.
Simptom alergi selalunya akan muncul dalam masa 24-48 jam selepas pendedahan terhadap bahan yang menyebabkan iritasi. Namun, ruam mungkin akan naik pada kulit dalam masa beberapa jam.
Antara simptom alergi sabun cuci piring:
Ruam atau bintat pada kawasan kulit.
Luka melecet atau berair.
Simptom alahan mungkin berbeza mengikut individu. Jika anda mempunyai reaksi alergi yang serius, jumpa doktor secepat mungkin untuk rawatan lanjut.
Cara doktor melakukan diagnosis
Diagnosis boleh dilakukan melalui ujian klinikal untuk menentukan punca alahan yang pesakit alami.
Jika pesakit disahkan menghidap alahan, pesakit perlu menjauhkan diri daripada bahan tersebut dan lihat sama ada simptom beransur pulih.
Untuk pesakit yang menghidap dermatits sentuh disebabkan alahan, doktor mungkin melakukan ujian yang dipanggil ‘patch testing’. Ujian ini dapat menentukan punca sebenar dermatitis sentuh yang pesakit alami.
Semasa ujian ‘patch’, pesakit akan memakai pelekat pada kulit. Pelekat ini mengandungi bahan kimia yang boleh mencetuskan reaksi alahan. Selepas 48 jam, doktor akan memeriksa semula kawasan kulit untuk mengenal pasti sebarang tanda alahan.
Walau bagaimanapun, untuk dermatitis sentuh yang berlaku disebabkan iritasi, doktor mungkin tidak dapat mengenal pasti bahan apakah yang menyebabkan simptom.
Rawatan alergi sabun cuci piring
Rawatan untuk dermatitis sentuh disebabkan alahan atau iritasi adalah sama. Walaupun begitu, ia mungkin memakan masa selama 1-2 minggu sebelum ruam betul-betul hilang.
Antara rawatan untuk masalah ini ialah:
Mengelakkan sentuhan pada bahan yang menyebabkan alahan. Selepas bahan tersebut dapat dikenal pasti, pesakit boleh mengelakkan sebarang sentuhan dengan bahan tersebut.
Ubat gatal. Pesakit juga akan menerima ubat gatal untuk merawat inflamasi dan kegatalan yang dialami.
Ubat steroid oral. Ubat steroid boleh melegakan simptom-simptom alahan yang tidak hilang walaupun setelah mengambil antihistamin atau melakukan rawatan lain.
Ubat imunosupresif. Dalam kes yang teruk, pesakit mungkin perlu mengambil ubat imunosupresif untuk mengurangkan alahan.
Ekzema, Alahan Makanan Dan Dermatitis Atopik – Apa Kaitannya Antara 3 Penyakit Ini?
Sering Gatal-Gatal Tangan Bila Pakai Emas? Itu Petanda Anda Hidap Alergi Nikel
Bila anda perlu berjumpa doktor?
Jumpa doktor secepat mungkin jika:
Ruam menyebabkan kegatalan sehingga mengganggu kerja atau tidur malam.
Ruam merebak luas dan meliputi kawasan kulit yang banyak.
Ruam membuatkan anda rasa sakit atau hilang keyakinan diri.
Kegatalan berlaku pada kawasan muka, mulut, mata atau kemaluan.
Kondisi ini tidak sembuh dalam masa 3 minggu.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Langkah pencegahan alergi sabun cuci piring
Pesakit boleh mengurangkan simptom alahan dengan mengelakkan sentuhan terhadap produk atau bahan yang menyebabkan alergi. Sebagai contoh, jika pesakit menghidap alergi sabun cuci piring, cuba tukar kepada sabun yang lain.
Walau bagaimanapun, jika bahan tersebut tidak dapat dielakkan secara total, langkah ini mungkin dapat membantu:
Pilih produk yang bebas pewangi.
Gunakan sabun yang lembut dan tidak mempunyai sebarang pewarna.
Basuh tangan secepat mungkin jika tersentuh bahan yang menyebabkan alahan atau iritasi.
Cara menghilangkan alergi sabun mungkin berbeza mengikut individu. Jika anda runsing mengenai masalah yang anda alami, jumpa doktor secepat mungkin untuk rawatan.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Allergens in Cosmetics. https://www.fda.gov/cosmetics/cosmetic-ingredients/allergens-cosmetics. Accessed July 14, 2022.
Allergic contact dermatitis. https://dermnetnz.org/topics/allergic-contact-dermatitis. Accessed July 14, 2022.
Contact Dermatitis. https://my.clevelandclinic.org/health/diseases/6173-contact-dermatitis. Accessed July 14, 2022.
Contact Dermatitis. https://nationaleczema.org/eczema/types-of-eczema/contact-dermatitis/. Accessed July 14, 2022.
Contact dermatitis. https://www.mayoclinic.org/diseases-conditions/contact-dermatitis/symptoms-causes/syc-20352742. Accessed July 14, 2022.
Contact dermatitis. https://www.nhs.uk/conditions/contact-dermatitis/treatment/. Accessed July 14, 2022.
Info Lengkap Alahan Pada Kulit
Elak Alahan Bulu Kucing Dengan Cara Bela Si Meow? Ini 7 Mitos Tentang Alergi Haiwan!
Ditulis oleh Fatin Zahra Disemak pada 22/08/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.